মাছ ধরা দেখতে দেখতেই আর হাঁটতে হাঁটতে গেলাম একটু দূরে পানার কল সংলগ্ন ৷ এই পানির কল হলো সারা নারায়ণগঞ্জের পানি শোধনাগার, এই পানির কলের নিচে গেলাম দুজনে, দেখলাম যেখান থেকে পানি শোধনাগারে টেনে নেয় ৷ দেখলে নিজের মন বলে এই পানি আর পান করবো না ৷ এত কালো কুচকুচে পানি আর এত দুর্গন্ধ, যা শোধন করতেও পানি শোধনাগারের কর্মচারীরা হিমশিম খায় ৷ সময় সময় পানির সেই দুর্গন্ধ শোধন করা পানিতে থেকেই যায়, পান করার জন্য পানির গ্লাস মুখের সামনে নিতেই দুর্গন্ধে আর পান করার ইচ্ছা হয় না৷